# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Ail Ddiweddariad Chwemisol Llywodraeth Cymru ar Ddeddf REUL (Ionawr 2024 - Mehefin 2024)** |
| **DYDDIAD** | **10 Medi 2024** |
| **GAN** | Rebecca Evans AS, Ysgrifennydd y Cabinet dros Gyllid, y Cyfansoddiad a Swyddfa'r Cabinet |

Bydd Aelodau'r Senedd yn dymuno bod yn ymwybodol bod Llywodraeth y DU wedi cyhoeddi ei [Hadroddiad Seneddol ar gyfraith a gymathwyd Ionawr 2024 – Mehefin 2024](https://www.gov.uk/government/publications/retained-eu-law-reul-parliamentary-report) a chyhoeddodd [Ddatganiad Ysgrifenedig](https://questions-statements.parliament.uk/written-statements/detail/2024-07-23/hcws17) ar 23 Gorffennaf 2024. Cyflwynwyd adroddiad i'r Senedd yn unol ag Adran 17 o Ddeddf Cyfraith yr UE a Ddargedwir (Dirymu a Diwygio) 2023 ("Deddf REUL").

I ategu'r adroddiad hwn, mae Llywodraeth Cymru wedi cyhoeddi ei hail [Ddiweddariad Chwemisol ar Ddeddf REUL (Ionawr 2024-Mehefin 2024)](https://eur01.safelinks.protection.outlook.com/?url=https%3A%2F%2Fwww.llyw.cymru%2Fail-ddiweddariad-cyntaf-chwemisol-llywodraeth-cymru-ar-ddeddf-cyfraith-yr-ue-ddargedwir-ionawr-2024&data=05%7C02%7CGovernment.Plenary.Business%40gov.wales%7Caa8b0005ee1140a42aed08dcd0dbab40%7Ca2cc36c592804ae78887d06dab89216b%7C0%7C0%7C638614889084159245%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=Q6rCQrfkJfNITwErOZRxPsSEukH11PdXPk6FnIyLXNs%3D&reserved=0) sy'n adrodd ar ymwneud Gweinidogion Cymru â Deddf REUL yn ystod yr un cyfnod adrodd. Parhaodd Llywodraeth flaenorol y DU i fodloni ymrwymiadau anstatudol i ofyn am gydsyniad Gweinidogion Cymru i ddefnyddio'r pwerau cydredol yn Neddf REUL mewn meysydd datganoledig.

Yn ystod y cyfnod adrodd ni ddefnyddiodd Gweinidogion Cymru bwerau Deddf REUL oedd ar gael iddynt.

Yn ystod y cyfnod adrodd, cydsyniodd Gweinidogion Cymru i Lywodraeth y DU ddefnyddio'r pwerau cydredol yn Neddf REUL ar gyfer tri Offeryn Statudol.

Gwnaeth Llywodraeth flaenorol y DU newidiadau i'r gyfraith a gymathwyd rhwng Ionawr a Mehefin 2024 drwy gyfanswm o 24 o offerynnau statudol. O'r 24 hynny, gwnaed wyth gan ddefnyddio pwerau Deddf REUL. O'r wyth hynny, roedd pump mewn meysydd a gadwyd yn ôl yn gyfan gwbl.

Caiff y datganiad ei gyhoeddi yn ystod y toriad er mwyn rhoi'r wybodaeth ddiweddaraf i aelodau. Os bydd aelodau eisiau i mi wneud datganiad pellach neu ateb cwestiynau ynglŷn â hyn pan fydd y Senedd yn dychwelyd, byddwn yn hapus i wneud hynny.